Velde selv sier til avisen at han ikke vil bekrefte hvilken klubb det dreier seg om, men at de er "voldsomt interesserte" og at han også har hørt om beilere fra MLS, Belgia og Australia.

– Å rope så høyt at det er skam hvis man benytter seg av et bedre tilbud, er jeg overhodet ikke med på. Det er latterlig. Hvis jeg hadde blitt permittert, og situasjonen min i klubben ikke var god – la oss si at jeg for eksempel hadde ett år igjen av kontrakt og visste jeg ikke ville bli satset på – og så fikk tilbud om en bedre avtale et annet sted, så hadde jeg gått. Uten å ha dårlig samvittighet for det, sier Rekdal tydelig.